tomron87/hebrew-wikipedia-sentences-corpus huggingface dataset:
במחזור הפתיחה של עונת נגד אברטון רשם קינג נתון מרשים כאשר 95.6% מהמסירות שלו במשחק היו מדויקות.
ב-29 באפריל 2015 ערך את הופעתו ה-300 במועדון במשחק הליגה נגד צ'לסי.
בעונת זכה עם לסטר באליפות ראשונה בתולדותיה ובכך הפך לכדורגלן הראשון שזוכה באליפות שלוש הליגות הבכירות באנגליה מאז 1960 והראשון מאז הקמת הפרמייר ליג.
ב-31 בינואר 2018 הושאל קינג לסוונסי סיטי עד לסוף העונה.
בתום העונה נשרה סוונסי לליגת המשנה, וקינג חזר ללסטר סיטי בתום תקופת ההשאלה.
ב-31 בינואר 2019 הושאל קינג לדרבי קאונטי עד לסוף העונה.
ב-15 באוגוסט 2019 הושאל לגלאזגו ריינג'רס עד לסוף העונה.
ב-16 בינואר 2020 הושאל להאדרספילד טאון עד לסוף העונה ולאחריה שוחרר גם מלסטר סיטי לאחר 14 שנים במועדון.
ב-5 בינואר 2021 חתם בלוון הבלגית עד לסוף העונה.
קינג יליד אנגליה, אך הוא החליט לייצג את ויילס אותה הוא היה רשאי לייצג מאחר שסבו הוא ולשי.
בצעירותו הוא שיחק בנבחרת הנוער ובנבחרת הצעירה עימה הגיע לפלייאוף העלייה לאליפות אירופה בכדורגל עד גיל 21 - 2009 אך הפסד לאנגליה מנע את ההפעלה לגמר המפעל.
ב-22 במאי 2009 זומן לסגל הנבחרת הבוגרת לקראת משחק ידידות נגד , ואף ערך את הופעת הבכורה שלו בנבחרת באותו משחק.
ב-11 באוגוסט 2010 הבקיע את שער הבכורה שלו בנבחרת בניצחון 1–5 נגד .
ב-13 באוקטובר 2014 הורחק במהלך משחק נגד במסגרת מוקדמות יורו 2016 לאחר עבירה גסה על קונסטנטינוס מקרידאס.
הליגה הראשונה של הפוטבול ליג:
נבחרת העונה בפוטבול ליג צ'מפיונשיפ:
הכדורגלן הצעיר של העונה בלסטר סיטי:
כדורגלן העונה של שחקני לסטר סיטי: ,
מלך השערים של קשרי לסטר סיטי בכל הזמנים: 59 שערים
אנדי פאדיקומב הוא מייסד חברת Headspace- פלטפורמת בריאות דיגיטלית המציעה מגוון שירותים של מדיטציה מודרכת.
פאדיקומב הוא נזיר בודהיסטי לשעבר עם תואר באומנויות הקרקס.
הוא ייסד את Headspace יחד עם ריצ'רד פירסון, בלונדון במאי 2010.
פאדיקומב נולד בלונדון, אנגליה, אך גדל בעיר בריסטול.
הוא למד בבית הספר התיכון Wellsway בעיר קינשאם, ולמד לתואר במדעי הספורט באוניברסיטת דה מונטפור.
פאדיקומב גם התמחה באקדמיה לאמנות הקרקס.
בשנת 1994 פאדיקומב ויתר על לימודי הספורט ובמקום זאת החליט לצאת למסע באסיה כדי לתרגל מדיטציה בתור נזיר בודהיסטי.
החלטתו לצאת למסע הייתה כחלק מניסיונו להתמודד עם הטראומה שחווה בעקבות תאונת דרכים שבה נפגעו ומתו כמה מחבריו, בנוסף למות אחותו כמה חודשים קודם לכן.
במסעו אחר המדיטציה טייל אנדי בהודו, נפאל, בורמה, תאילנד, אוסטרליה ורוסיה; בשיא המסע הגיע אנדי למנזר טיבטי בהודו שבהרי ההימלאיה.
לאחר מכן שהה בסקוטלנד כשנה, ולאחר כן שב לרוסיה ולימד מדיטציה בעיר מוסקבה במשך ארבע שנים, שם סיים את התחייבויותיו כנזיר.
בשנת 2004 שב ללונדון והמשיך את לימודי אומנות הקרקס, כאשר במקביל עסק בהקמה ובבנייה של מרכז תרגול מדיטציה פרטי, וסיפר שהחזון שלו היה "לגרום לכך שמדיטציית מיינדפולנס תהיינה נגישה לכל וכדי שכולם יוכלו להפיק את היתרונות הרבים שבה".
פאדיקומב הקים מרכז פרטי לתרגול מדיטציה בשנת 2006; הוא העביר את ארבע השנים הבאות בתור יועץ למדיטציית קשיבות תוך שהוא מאמץ את השפה ואת השיטות שלמד במסעו למזרח.
בתקופה זו פגש את שותפו העסקי והמייסד הנוסף של שירות Headspace - ריצ'רד פירסון.
פאדיקומב זקף הרבה מההצלחה של שירות Headspace לזכותו ומעורבותו של ריצ'רד.
בשנת 2010 עלה שירות Headspace לאוויר, מלווה באירוע השקה שנערך בלונדון.
קטעי המדיטציה הראשונים שהקליט פאדיקומב עלו ראשית לאתר האינטרנט, ורק לאחר מכן, בינואר 2012 עלתה האפליקציה לאוויר.
המשימה של אנדי פודימקוב וריצ'רד פירסון הייתה להחדיר את המדיטציה למודעות הציבור, להפוך אותה לנגישה יותר מאי פעם ולהפוך אותה להיות רלוונטית ומותאמת לעולם המודרני כאשר הם חותרים לכמה שיותר הנעה ליצירתיות בחוויית המשתמש של האפליקציה.
פאדיקומב כתב שלושה ספרים, כולם יצאו לאור על ידי Hodder & Stoughton, Hachette.
The Headspace Diet – מדריך לשימוש במדיטציית מיינדפולנס כאמצעי להשגת המטרה למשקל גוף רצוי במקום שימוש בדיאטות מודרניות
בנובמבר 2012, העביר פאדיקומב הרצאה ב-TED Talk תחת הכותרת 'All It Takes Is 10 Mindful Minutes' (כל מה שנדרש הן 10 דקות של מיינדפולנס).
בהרצאה סיפר אנדי על היתרונות והחוזקות של תרגול מדיטציית מיינדפולנס במשך כל יום.
נכון להיום הסרטון הגיע ל-7 מיליון צפיות והיה אחד מן הסרטונים הראשונים של TED Talks שקודם בפלטפורמת Netflix.
פאדיקומב מתגורר עם אשתו ושני בניו בלוס אנג'לס שבקליפורניה.
בשנת 2013 הודיע אנדי שהוא לוקה בסרטן האשכים וכעת נמצא בסדרת טיפולים.
בכתבה שפורסמה בעיתון הגרדיאן סיפר אנדי כיצד עזרה לו מדיטציית המיינפולנס להתמודד עם התסמינים הפיזיים, הרגשיים והמנטאליים שנבעו מהמחלה ומהטיפול בה.
אנדרו קלארק, FBA הוא פרופסור לפילוסופיה ראש תחומי לוגיקה ומטפיזיקה באוניברסיטת אדינבורו בסקוטלנד.
בעברו היה מנהל התוכנית למדעים קוגניטיביים באוניברסיטת אינדיאנה בבלומינגטון, אינדיאנה, ולימד בעבר באוניברסיטת וושינגטון בסנט לואיס, מיזורי ובאוניברסיטת סאסקס באנגליה.
קלארק הוא אחד המייסדים של פרויקט המחקר השיתופי CONTACT שמטרתו לחקור את תפקידה של הסביבה בעיצוב אופי החוויה הפנומנלית.
מאמריו וספריו של קלארק עוסקים בפילוסופיה של הנפש והוא נחשב למדען המוביל בתחום תודעה מורחבת.
הוא כתב רבות על תורות הקַשְׁרָנוּת, רובוטיקה ותפקיד ואופי הייצוג המנטלי.
קלארק מוכר בזכות ההגנה שלו על השערת התודעה המורחבת אותה הציג יחד עם הפילוסוף האוסטרלי דייוויד צ'אלמרס.
בעבודתו זו קלארק טוען כי לולאות ההיזון הדינמיות שדרכן מחוברות הרוח והעולם אינן אינסטרומנטליות בלבד.
מעגל הפעילות העובר מהמוח דרך הגוף ואל העולם וחזור שוב ושוב למעשה מהווה נדבך עיקרי בקוגניציה.
אליבא דקלארק, הנפש אינה מוגבלת על ידי האורגניזם הביולוגי אלא יכולה להתרחב גם לסביבתו של אותו אורגניזם.
דוגמה לכך היא ביצוע משימה מתמטית.
אדם אחד עשוי להשלים את המשימה אך ורק בראשו, ואילו אחר מסיים את המשימה בעזרת נייר ועיפרון.
לפי עקרון הזוגיות של קלארק, אין סיבה להחשיב את האמצעים אלה כשונים מהותית כל עוד התוצאות זהות.
התהליך הקוגניטיבי במקרה השני כוללת מניה וביה נייר ועיפרון, ולכן תפיסת הנפש המתאימה לאדם זה חייבת לכלול בתוכה פריטים אלה.
עבור קלארק, הגבול של "עור וגולגולת" לתודעה הוא שרירותי.
האדם הוא מיסודו משתמש-טכנולוגי, ואין צורך להגביל את מבני התודעה לביולוגיה ממנה היא נובעת.
אנדרו קים הוא פוליטיקאי אמריקאי המכהן כחבר הסנאט של ארצות הברית מטעם מדינת ניו ג'רזי, מאז דצמבר 2024. קים, חבר המפלגה הדמוקרטית, כיהן בשנים 2019–2024 כחבר בית הנבחרים של ארצות הברית מטעם מחוז הקונגרס השלישי של ניו ג'רזי.
הוא החבר הראשון בסנאט של ארצות הברית ממוצא קוריאני-אמריקאי, והסנאטור הראשון של ניו ג'רזי ממוצא אסייתי.
קים נולד בבוסטון שבמסצ'וסטס, בנם של זוג מהגרים קוריאנים.
הוא גדל בעיירה שרי היל שבצפון מדינת ניו ג'רזי, וסיים את לימודיו בבית הספר התיכון איסט שבעיר.
את ראשית השכלתו הגבוהה רכש במכללת דיפ ספרינגס שבקליפורניה, זאת לפני שעבר ללמוד באוניברסיטת שיקגו, שם סיים את לימודיו ב-2004 עם תואר ראשון במדע המדינה.
במהלך לימודיו הגבוהים, קים היה מתמחה בסוכנות האמריקנית לפיתוח בינלאומי.
בהמשך זכה קים במלגת רודס ובמלגת הארי ס.
טרומן ללמידת יחסים בינלאומיים במכללת מאודלין שבאוניברסיטת אוקספורד.
קים עבד במחלקת המדינה של ארצות הברית.
הוא שירת באפגניסטן כיועץ אזרחי לגנרלים דייוויד פטראוס וג'ון אלן, ואחר כך עבד כיועץ לענייני ביטחון לאומי בבית הלבן תחת הנשיא ברק אובמה.
במהלך נשיאותו של אובמה היה פקיד במועצה לביטחון לאומי של ארצות הברית.
קים, תושב בורדנטאון שבניו ג'רזי, התמודד אל בית הנבחרים של ארצות הברית מטעם מחוז הקונגרס השלישי של ניו ג'רזי בבחירות 2018, לאחר שזכה במועמדות המפלגה הדמוקרטית בבחירות מקדימות.
המחוז פרוש מפרווריה המזרחיים של פילדלפיה עד לרצועת החוף של ניו ג'רזי.
קים ניצב בפני חבר בית הנבחרים המכהן, טום מקארתור מהמפלגה הרפובליקנית, שייצג מזה ארבע שנים את המחוז בו זכה דונלד טראמפ בבחירות לנשיאות 2016. בין האישים שהביעו את תמיכתם בו נמנים הנשיא לשעבר ברק אובמה, סגן הנשיא לשעבר ג'ו ביידן, מושל ניו ג'רזי פיל מרפי והשחקנית פייפר פראבו.
קים אמר כי קיבל השראה להתמודד לבית הנבחרים כתגובה למאמציו של מקארתור לבטל את חוק הגנת החולה וטיפול בר השגה.
במהלך מסע הבחירות, מקארתור ניסה לצייר את קים כאליטיסט וכאאוטסיידר.
בתעמולה שממונה בידי המפלגה הרפובליקנית בניו ג'רזי, קים תואר כ"חסר חיים אמיתי" ("Real Fishy") בגופן וונטון על רקע תמונה של דגים מתים.
על תעמולת בחירות זו נמתחה ביקורת בשל הסגנון הגזעני שלה.
המירוץ נחשב צמוד מדי מכדי להכריז על מנצח ביום הבחירות.
עם זאת, בלילה שלאחר מכן, גל של הצבעה במעטפות כפולות בחלק ממחוז ברלינגטון השוכן בתחומי מחוז הקונגרס השלישי — ביתם של מרבית מהמצביעים במחוז — העניק לקים יתרון בן 2,500 קולות, מה שהוביל אותו להכריז על ניצחון.
מקארתור הודה בהפסד שמונה ימים לאחר מכן.
עם ניצחונו של קים בפער זעום בן פחות מ-4,000 קולות, או מעט יותר מאחוז בודד מקולות הבוחרים, היה מרוץ זה לקונגרס של ארצות הברית הצמוד ביותר במדינת ניו ג'רזי במחזור הבחירות ל-2018.
הפעולה הרשמית הראשונה של קים במהלך כהונתו הייתה הצבעה בעד היבחרהּ של ננסי פלוסי ליושבת ראש בית הנבחרים של ארצות הברית, אף שהצביע נגד מועמדותה במהלך ישיבת הסיעה הדמוקרטית בנובמבר 2018. קים ציין את הצורך בפתיחת הממשלה מחדש על רקע השבת ממשל מתמשכת כגורם לתמיכתו במועמדותה של פלוסי.
במאי 2019, החוק לחיזוק שירותי בריאות והורדת עלויות תרופת מרשם (SAVE Act) שהגה קים התקבל במליאת בית הנבחרים ברוב של 234–183. הצעת החוק נועדה להוזיל את עלויות התרופות הדורשות מרשם רפואי, כולל הוראה שאסרה על מותגי תרופות לעצור גרסאות של תרופות סוגניות מלהימכר בשוק.
בקונגרס ה-116 של ארצות הברית, שהתכנס בינואר 2019, מכהן קים כחבר בוועדת העסקים הקטנים ובוועדת הכוחות המזוינים.
כמו כן, הוא חבר בוועדת המשנה המיוחדת למשבר הקורונה.
ב-4 במרץ 2020 הביע את תמיכתו במועמדותו של ג'ו ביידן לנשיאות ארצות הברית, בעוד שקודם לנסיקתו של ביידן בסופר טיוזדיי תמך קים בקורי בוקר ואז בפיט בוטיג'ג'.
השתתף במשלחת האמריקאית למזרח אסיה, בראשות ננסי פלוסי, יושבת ראש בית הנבחרים, ששהתה שם בחודש אוגוסט 2022. בין 2 באוגוסט ל-3 באוגוסט המשלחת שהתה גם בטאיוואן.
ב-23 בספטמבר 2023 הודיע קים כי בכוונתו להתמודד אל הסנאט של ארצות הברית נגד הסנאטור המכהן בוב מננדז, לאחר שהוגש נגד האחרון כתב אישום בעבירות פדרליות של שחיתות ושוחד.
במרץ 2024 הודיע מננדז כי יתמודד לסנאט בתור פוליטיקאי עצמאי, חרף הרשעותיו בפלילים.
בכך נסללה דרכו של קים לניצחון בפריימריז הדמוקרטים.
אנדרו ג'יימס סומרס , הידוע כאנדי סאמרס , הוא גיטריסט אנגלי שהיה חבר בלהקת הרוק "המשטרה" "The Police".
הוא הוכנס להיכל התהילה של הרוק אנד רול כחבר בלהקה בשנת 2003. סאמרס הקליט אלבומי סולו, שיתף פעולה עם מוזיקאים אחרים, הלחין פסקולים לקולנוע והציג את צילומיו בגלריות.
אנדרו ג'יימס סאמרס נולד ב"פולטון לה פיילדה", לנקשייר, אנגליה במהלך ילדותו עברה משפחתו לבורנמות', אז בהמפשייר, (היא הוקצתה מחדש לדורסט בשנת 1974).
לאחר מספר שנים של שיעורי פסנתר, הוא החליט לנגן על גיטרה.
בגיל צעיר ניגן בגיטרת ג'אז.
בשנות העשרה שלו ראה קונצרט של ת'לוניוס מונק ודיזי גילספי בלונדון שהותיר בו רושם.
בגיל שש עשרה הוא ניגן במועדונים מקומיים ובהיותו בן תשע עשרה עבר ללונדון יחד עם חברו זוט מאני כדי להקים את להקת "Zoot Money's Big Roll Band".
הקריירה המקצועית של סאמרס החלה באמצע שנות השישים בלונדון כגיטריסט של להקת הקצב והבלוז הבריטית "Zoot Money's Big Roll Band", שהגיעה בסופו של דבר להשפעת הסצנה הפסיכדלית והתפתחה ללהקת האסיד רוק "Dantalian's Chariot".
בספטמבר 1966, סאמרס היה הגיטריסט הראשון בו נתקל ג'ימי הנדריקס לאחר הנחיתה בבריטניה.
סאמרס הצעיר הצטייר כאחד מ"שני תחומי האהבה העיקריים " בספרו של ג'ני פביאן וג'וני בירן, "גרופי" מ-1969, בו ניתן לו השם הבדוי "דייבי".
לאחר התפרקות הלהקה "Dantalian's Chariot", סאמרס הצטרף לסופט מאשין למשך שלושה חודשים וסייר בארצות הברית.
לתקופה קצרה בשנת 1968, הוא היה חבר ב"החיות", שנקרא אז "אריק ברדון והחיות", איתו הקליט אלבום אחד,"Love Is".
האלבום כולל הקלטה של "Coloured Rain" של טראפיק, הכולל סולו גיטרה של 4 דקות ו-15 שניות של סאמרס.
לאחר חמש שנים בלוס אנג'לס, בהם בעיקר למד גיטרה קלאסית והלחנה בתוכנית המוזיקה באוניברסיטת קליפורניה סטייט, נורת'רידג', ממנה סיים את לימודיו בשנת 1972, חזר ללונדון עם חברתו האמריקאית, קייט לונקן.
בלונדון, סאמרס הקליט וערך הופעות עם אומנים הכוללים את קווין קווין, ג'ון לורד, ג'ואן ארמטריידינג, דייוויד אסקס, ניל סדקה וקווין איירס.
באוקטובר 1975 השתתף בביצוע תזמורתי של "פעמוני הצינורות" של מייק אולדפילד.
בשנת 1977, סאמרס הוזמן על ידי הבסיסט לשעבר, גונג מייק האולט, להצטרף ללהקתו סטרונטיום 90, אך עד מהרה הועלה על ידי חברי עתיד ללהקת המשטרה סטינג וסטיוארט קופלנד.
סאמרס זכה לתהילה בינלאומית כגיטריסט של הפוליס, שאליו הצטרף בשנת 1977, ובסופו של דבר החליף את הגיטריסט המקורי הנרי פדובאני.
בתקופתו בלהקה זכה סאמרס פעמיים בפרס גראמי לביצוע הנגן הרוק הטוב ביותר, לראשונה בשנת 1979 על "Reggatta de Blanc" (שנכתב עם קופלנד וסטינג) וב -1980 על "Behind My Camel".
חיבורים בולטים נוספים של סאמר מתקופה זו הם "Omegaman" (שהיה יוצא כסינגל הבכורה מתוך האלבום "Ghost in the Machine" משנת 1981 אם סטינג לא היה מתנגד), "Shambelle" (1981), "Once Upon a Daydream", ו- "Murder by Numbers" שניהם נכתבו יחד עם סטינג (שניהם ב-1983).
בתחילת 1984, לאחר שבע שנים ביחד ומכירות שיא של כשמונים מיליון, הפוליס התפרקה.
למרות שלא ניתן לו קרדיט לכתיבת שירים, סאמרס כתב את ריף הגיטרה עבור "Every Breath You Take".
הוא תועד בטייק אחד עם פנדר סטרטוקסטר שלו מ -1961 במהלך מפגשי הסינכרוניות.
השיר היה במקום הראשון במשך שמונה שבועות.
סטינג זכה בפרס הגראמי לשיר השנה ב -1983, והמשטרה זכתה בביצוע הפופ הטוב ביותר של קבוצת Duo Or עם ביצוע ווקאלי לשיר זה.
סאמרס מספק תיאור של הפגישה בספר זיכרונותיו, "One Train Later".
כחבר בפוליס, סאמרס יצר צליל גיטרה מסחרי, שהסתמך במידה רבה על אפקט מקהלה.
הוא הסביר בשנת 2017 כיצד נוצר הצליל:"יצרתי את זה מעין הכרח; המשימה שלי הייתה 'אנחנו הולכים לנגן במשך שעתיים בכל לילה כשלישייה', אז רציתי לקבל את סאונד הגיטרה הפנטסטי והצבעוני הזה שהיה שונה לכל שיר.
אז השתמשתי ב-Echoplex, אז במקהלה, ועוד כמה דוושות ...
ככל שהמשכנו, רכשתי עוד דברים וקיבלתי לוח פיט קורניש.
אבל מה שהניע אותה היה לפלוש ולדחוף את הקצה של איך הגיטרה אמורה להישמע, ולהפוך אותו למעניין באמת על פני מופע.
אז, זה לא היה רק צליל אחד ישר כל הזמן.
וזה זכה להערכה על ידי מיליוני אנשים רבים (צוחק).
כמובן שעכשיו הוא עייף מאוד וקצת 'רטרו'; אני כבר לא מאוד מתלהב מזה.
אבל באותם ימים זה היה חדש, טרי ומרגש".
קריירת הסולו של סאמרס כללה הקלטה, סיבוב הופעות, הלחנה לסרטים (כולל היחפן בבוורלי הילס וסוף שבוע אצל ברני), והצגת צילומיו בגלריות לאמנות ברחבי העולם.
הוא הקליט את אלבומי הדואט I Advance Masked (1982) ו-Bewitched (1984) עם הגיטריסט רוברט פריפ מקינג ארגמן, כמו גם אלבומי דואט עם ויקטור ביגליונה, ג'ון את'רידג 'ובנימין ורדי.
אלבום הבכורה שלו סולו, XYZ, יצא בשנת 1987 והוא האלבום היחיד שאינו אינסטרומנטלי בקטלוג הסולו שלו.
למרות שהוא כלל חומרי פופ, כמו הסינגל "Love is the Strangest Way", הוא לא הצליח לבלוט במצעדים.
הוא גם השתתף מוקדם מאוד בהיווצרות "Animal Logic".
במהלך מופע פרסי הגראמי לשנת 2007, הופיעה הפוליס, עם שירה "Roxanne" ובהמשך הודיעה שתצא לסיבוב הופעות.
The Police Reunion Tour החל בוונקובר, קולומביה הבריטית, קנדה ב-28 במאי 2007, ונמשך עד אוגוסט 2008, והפך לסבב ההופעות השלישי בגודלו בכל הזמנים.
באוגוסט 2013, סאמרס הודיע שהקים את להקת Circa Zero עם רוב ג'יילס the Rescues.
במקור, המתופף עמנואל קפלט היה גם חבר בלהקה.
מופע הבכורה שלהם היה 25 ביולי 2013 בתיאטרון אל ריי בלוס אנג'לס.
אלבום הבכורה של הלהקה, Circus Hero, יצא לאור ב-25 במרץ 2014. הוא נקרא על שם תקלה בשם הלהקה שנעשה על ידי רמקול רדיו במהלך ראיון של סאמרס.
במרץ 2017, סאמרס הודיע כי הקים את Call the Police, להקת מחווה לפוליס, עם שני נגנים ברזילאים, רודריגו סנטוס (באראו ורמלו, הידוע גם בשם רד ברון) על גיטרה בס ושירה וג'אואו בארון (Os Paralamas do Sucesso) בתופים.
ב-25 ביוני 2019, מגזין הניו יורק טיימס מנה את סאמרס בין מאות מוזיקאים שחומריהם נהרסו בשריפה בארכיוני יוניברסל ב-2008.
פרס הגראמי, הרוק הטוב ביותר, "Reggatta de Blanc", שנת 1979
פרס הגראמי, הרוק הטוב ביותר, "Behind My Camel", שנת 1980
כניסה להיכל התהילה של הרוקנרול עם הפוליס, 2003
Chevalier ממסדר האמנויות והספרות, עם הפוליס, 2007
דוקטור לשם כבוד, מאוניברסיטת בורנמות', 2008
היכל התהילה, מגזין "Guitar Player"
פרס אור מנחה, פרסי מוזיקה מתקדמת, 2016
גיטריסט מספר 85 בכל הזמנים, מגזין הרולינג סטון
פרס מפעל חיים, פרסי גיטרה של גיבסון, 2000
פרס מפעל חיים, רולנד ו-BOSS, 2017
רכבת אחת מאוחר יותר (2006) נבחר על ידי מוג'ו לספר מוזיקת השנה והפך לסרט הדוקומנטרי 2012 Can't Stand Losing You: Surviving The Police.
הסרט התיעודי יצא ב-DVD ביולי 2015.
סאמרס היה נשוי לזמן קצר לזמרת האמריקאית רובין ליין בין השנים 1969 ל-1970. הוא התחתן עם אשתו השנייה, קייט, בשנת 1973 ונולדה להם בת אחת בשנת 1978, ליילה זואי סאמרס.
שנותיו של סאמר עם הפוליס הובילו אותם להתגרש ב-1981, אם כי לאחר מכן הם יתחתנו מחדש בשנת 1985. בשנת 1987 נולדו התאומים של קייט ואנדי מוריס X ואנטון Y.
החל משנת 2019, סאמרס מתגורר באזור לוס אנג'לס עם אשתו ומשפחתו.
אנדרו ויליאם סטנפילד היה אתלט אמריקני.
בנוסף, אלוף ארצות הברית (1951) בקפיצה לרוחק.
ועבר כילד עם משפחתו לג'רזי סיטי.
הוא התאמן בהדרכתו של ג'וני גיבסון
באליפות ארצות הברית שנערכה בפרזנו, קליפורניה ביוני 1949 זכה בשתי מדליות זהב, בריצת 100 מטר בתוצאה של 10.3 שניות ובריצת 200 מטר בתוצאה של 20.4 שניות בעזרת רוח גבית לא חוקית.
באליפות ארצות הברית באולם שנערכה ביוני 1950 זכה במדליית זהב בריצת 60 מטר.
בתחרות שנערכה בפילדלפיה ב-26 במאי 1951 זכה בדתי מדתיות זהב, בריצת 200 מטר בשיא עולם חדש של 20.6 שניות ובקפיצה לרוחק בשיא אישי חדש של 7.85 מטר.
באליפות ארצות הברית שנערכה בברקלי, קליפורניה ביוני אותה שנה זכה במדליית זהב בקפיצה לרוחק.
במבחנים האמריקאיים לאולימפיאדת הלסינקי הוא קבע בריצת 200 מטר שיא עולם חדש של 20.6 שניות.
באליפות ארצות הברית שנערכה בדייטון, אוהיו ביוני 1953 זכה בפעם השלישית במדליית זהב בריצת 200 מטר בתוצאה של 21.2 שניות.
באולימפיאדת מלבורן הוא זכה במדליית כסף בריצת 200 מטר בתוצאה של 20.97 שניות, אחרי בובי ג'ו מורו שהשווה את שיא העולם - 20.75 שניות ולפני ת'ן בייקר (21.05 שניות), שלושתם מארצות הברית ולא הצליח להגן על תוארו.
בטקסונומיה, אֶנְדֵּמִיּוּת היא מצב בו טקסון כלשהו, בדרך-כלל מין, מתקיים באזור תפוצה מצומצם ומוגדר היטב.
לדוגמה לבנון הירקון הוא דג אנדמי לישראל ואינו גדל באופן טבעי בשום מקום אחר בעולם.
התנאים הפיזיים בתחום תפוצתו של טקסון אנדמי שונים מהתנאים באזור הסובב (מטריקס), שבו לא נמצא הטקסון.
מינים אנדמיים נתונים לעיתים קרובות בסכנת הכחדה גבוהה, שכן שינוי אקולוגי באזור מוגבל אחד יכול להביא להכחדתם.
המונח "אנדמי" מקורו ביוונית, בשילוב של en (בתוך) עם demos (אוכלוסייה).
אנדמיות צעירה (Neoendemism) נוצרת כאשר טקסון חדש נגזר מטקסון-אם והוא מוגבל בתפוצתו לאזור בו נוצר.
במקרה זה האנדמיות היא תוצאה של העובדה שהטקסון החדש עדיין לא הופץ לאזורים שמחוץ לאזור בו נוצר, או שעדיין לא התפתחו בו תכונות שיאפשרו לו לגדול ולהתחרות בטקסון המוצא שלו באזורי המטריקס.
דוגמאות לכך בצמחית הארץ הם סביון יפו ותורמוס ארץ-ישראלי.
תת-אנדמי הוא מין אנדמי לאזור מסוים אשר שייך מבחינה פוליטית ליותר ממדינה אחת.
למשל מינים המוגבלים לים המלח הם תת-אנדמיים לישראל מכיוון שהם קיימים גם בצד הירדני.
אַנְדֶסִין הוא מינרל סיליקטי השייך לקבוצת המינרלים הידועים בשם פלגיוקלז (סוג של פצלת השדה).
בדומה ללברדוריט, האנדסין מצוי באמצעיתה של שורת המינרלים ה מקבוצת הפלדספטים (פצלות השדה), המתחילה באלביט ומסתיימת באנורתיט.
קשה למצוא בטבע גבישים מפותחים של המינרל.
אנדסין מצוי בעיקר כגבישים משובצים בסלעי יסוד, כדוגמת הדיוריט או האנדזיט, ובסלע המותמר גנייס, בהם הוא מהווה חלק חשוב מהרכבם.
האנדסין מצוי בסלעי האנדזיט שבהרי האנדים ומכאן שמו.
אנדראה סונטקה (בפורטוגזית: Andréia Suntaque; נולדה ב-14 בספטמבר 1977. לעיתים קרובות נקראת רק אנדראה, היא כדורגלנית ברזילאית.
אנדראה משחקת כשוערת במועדון הספרדי טרנספורטס אלקאין חברת סגל נבחרת ברזיל, שזכתה במדליות הכסף באולימפיאדת אתונה (2004) ובאולימפיאדת בייג'ינג (2008).
במסגרת נבחרת הנשים בכדורגל, השתתפה בגביעי העולם 1999, 2003 ו-2007.
אַנְדָלוּסִ֫יָה (בספרדית: Andalucía) היא קהילה אוטונומית בספרד.
באנדלוסיה חיים 8.2 מיליון איש – המאוכלסת שבקהילות האוטונומיות, והיא מורכבת משמונה מחוזות (provincias).
מצפון תוחמות את אנדלוסיה אקסטרמדורה וקסטיליה-לה מנצ'ה, במזרח מורסיה והים התיכון, במערב פורטוגל והאוקיינוס האטלנטי (בדרום-מערב), בדרום הים התיכון (בדרום-מזרח) שמחובר לאוקיינוס האטלנטי במצר גיברלטר המפריד בין ספרד ומרוקו וסמוכה לו המושבה הבריטית גיברלטר.
מקורו של השם אנדלוסיה הוא בשם הערבי "אל-אנדלוס", המתייחס לחלקים בחצי האי האיברי שהיו תחת שלטון מוסלמי.
יש הטוענים שהשם "אל-אנדלוס" נובע משיבוש בערבית של המילה "וונדלוסיה", על שם ההתיישבות הזמנית של הוונדלים שם.
את השפעות 800 שנות השלטון המוסלמי באזור, שלטון שהסתיים עם כיבוש ממלכת גרנדה על ידי "המלכים הקתולים", פרננדו ואיזבלה, ב-1492, ניתן לראות עד היום בתרבות האנדלוסית.
הפיניקים יישבו מספר אזורים על חופי אנדלוסיה לקראת סוף האלף השני לפני הספירה.
ההתיישבות החשובה ביותר הייתה קדיס (גדר או גדז בעברית), שנוסדה בסביבות שנת 1100 לפני הספירה.
עם נפילתן של הערים הפיניקיות, הפכה קרתגו לכוח הימי המוביל במערבו של הים התיכון, ואנשי קרתגו הפכו לסוחרים המובילים בערים השמיות שלחופי אנדלוסיה.
במהלך המלחמה הפונית הראשונה והשנייה, כבשה קרתגו לא רק את אנדלוסיה, אלא גם את כל חצי האי האיברי, פרט לשטחים הבסקים.
אנדלוסיה הייתה הזירה העיקרית במלחמה ברומים שהונהגה בידי חניבעל.
הרומים הביסו את קרתגו, כבשו את אנדלוסיה, ושינו את שמו של האזור לבייטיקה.
הוונדלים חלפו באזור במהלך המאה ה-5 לספירה לתקופה קצרה לפני שהתיישבו בצפון אפריקה.
האזור נפל לידי ממלכת הוויזיגותים שהתמודדו נגד שאיפות הביזנטים באזור.
הפלישה האומית לחצי האי האיברי בשנת 711–718 סימנה את קריסתו של השלטון הוויזיגותי.
לחמש מאות שנות השלטון הערבי הייתה השפעה אדירה על התרבות האנדלוסית.
קורדובה הפכה לעיר הגדולה והעשירה ביותר במערב אירופה, ולמעשה לאחת הערים הגדולות בעולם.
המוסלמים הקימו אוניברסיטאות באנדלוסיה, והפכו את אל-אנדלוס להצלחה הגדולה ביותר מבין כל העמים שכבשו.
במהלך אותה התקופה המלומדים היהודים והמוסלמים מילאו תפקיד חשוב בהתפתחות האסטרונומיה, הרפואה, הפילוסופיה והמתמטיקה המערבית.
עם נפילתה של סביליה ב-1248 עבר רוב שטח אנדלוסיה לשליטת ממלכת קסטיליה, ורק אמירות גרנדה נותרה בשליטה ערבית, עד שגם היא נכבשה ב-1492 בידי המלכים הקתולים, פרדיננד ואיזבלה.
למעשה האוכלוסייה הדוברת ערבית הגדולה ביותר הייתה באנדלוסיה, שאף קלטה לתוכה מוסלמים מאזורים אחרים שגורשו דרומה בגלל הרקונקיסטה.
אנדלוסיה ידועה באדריכלות אנדלוסית שהושפעה מכור ההיתוך שהיוותה עבור מלומדים ואומנים שהתנקזו אליה מכל קצוות ה'חליפות האיסלמית' ובשל כך ניתן היה להבחין בסגנון המארגי הייחודי שנוצר בה, סגנון שהושפע הן מהתרבות האיסלאמית והן מהתרבויות של עמי המוצא של תושביה החדשים.
כמו האלהמברה בגרנדה, המזקיטה בקורדובה, טור דל אורו ומגדל החירלדה בסביליה.
סוגי ארכיטקטורות אחרות באנדלוסיה כוללות את הארכיטקטורה המוזערבית, כמו האלסאזר בסביליה, והאלקזבה במאלגה.
לאחר גילוי אמריקה שימשה אנדלוסיה כשער לטריטוריות הספרדיות באמריקה.
הקשר, המלכותי-שלטוני והמסחרי, התקיים אך ורק דרך נמלי אנדלוסיה.
המונופול הזה הביא לפריחה של אנדלוסיה שהפכה לאזור המשפיע והעשיר בספרד.
פריחה זו, "תור הזהב", נמשכה כמאתיים שנה.
השפה הספרדית המדוברת באמריקה היא בעיקרה השפה האנדלוסית, למרות שהספרדית המדוברת באיים הקריביים יותר מזכירה את הספרדית שבאיים הקנריים.
יום אנדלוסיה (ספרדית: Día de Andalucía) נקבע ב-28 בפברואר, כדי לציין את יום קבלת האוטונומיה.
אנדלוסיה מורכבת משמונה מחוזות (פרובינציות) הנקראים לפי ערי הבירה שלהן:
מחוז אלמריה (Almería) במזרח אנדלוסיה על חוף הים התיכון.
מחוז קדיס (Cádiz) בדרום אנדלוסיה, באזור הנקודה הכי דרומית של חצי האי האיברי.
ערים חשובות: קדיס, חרס דה לה פרונטרה, סן פרננדו.
מחוז קורדובה (Córdoba) בצפון-מרכז אנדלוסיה, שבירתו היא קורדובה.
מחוז גרנדה (Granada) מערבית לאלמריה במזרח אנדלוסיה.
מחוז ולווה (Huelva) במערב אנדלוסיה על גבול פורטוגל.
מחוז חאאן (Jaén) בצפון מזרח אנדלוסיה מזרחית לקורדובה.
מחוז מאלגה (Málaga) בדרום אנדלוסיה על חופה הדרומי של ספרד.
מחוז סביליה (Sevilla) מזרחית לוולווה וצפונית למחוז קדיס במערב אנדלוסיה.
התרבות האנדלוסית ידועה בריקוד הפלמנקו, שהיא המקור לו, וכן במלחמות השוורים שלה.
המטבח האנדלוסי ידוע בדגיו, בקינוחיו ובמיוחד בדובדבנים שלו.
אנדלוסיה ידועה בסגנון הבנייה המורי, בזכות ארמון אלהמברה בגרנדה, המסקיטה בקורדובה ומגדל הזהב (Torre del oro) ומגדל חירלדה בסביליה.
אנדלוסיה הייתה מקום היוולדם של אמנים חשובים רבים, כגון דייגו ולאסקס, ברטולומה מוריו ופבלו פיקאסו.
כמו כן היא ידועה מאוד גם במוזיקה שלה ובמלחינים כמו פרנסיסקו גררו ואנדרס סגוביה.
באזור נפוץ ניב ספרדית אנדלוסית.
על פי המוסד הלאומי לסטטיסטיקה בספרד, התמ"ג לנפש באנדלוסיה הוא €17,401 (נכון ל-2006), עדיין השני הנמוך בספרד.
אך הצמיחה הכלכלית משנת 2000 עד 2006 הייתה כ-3.72%, אחת מהגבוהות במדינה.
אנדלוזיט הוא מינרל נזוסיליקטי (סיליקטים במבנה בצורת איים).
נוסחת המבנה הכימי של האנדלוזיט היא Al2SiO5. האנדלוזיט הוא חבר בסדרה של מינרלים אלומו-סיליקטיים הקרויה קבוצת הסילימניט.
כיאסטוליט הוא סוג נדיר של אנדלוזיט המכיל תכלילים כהים של גרפיט או חרסית בצורת צלב או האות X.
האנדלוזיט יוצר שורה איזומורפית (מצב בו אטום אחד או יותר במבנה המינרל יכולים להיות מוחלפים על ידי אטומים אחרים מבלי שיחול שינוי במבנה המינרל) עם המינרל הנדיר קאנונאיט ([Mn3+Al[O|SiO4).
מבחינת תכונותיו האופטיות האנדלוזיט הוא דו-צירי שלילי, בסוג כיאסטוליט מופיע צורת הצלב בשל אנומליה בתהליך התגבשות המינרל.
ניתן לעיתים לראות באנדלוזיט את תופעת עין החתול.
האנדלוזיט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) עז.
הוא נראה ורוד, אדמדם או צהוב חיוור מזווית אחת, חסר צבע, צהוב חיוור, ירוק או חום מזווית שנייה וחסר צבע, צהוב חיוור או צהוב ירקרק מזווית שלישית.
האנדלוזיט אינו פלואורסצנטי בתגובה להקרנה בעל-סגול באורכי גל ארוכים, אבל הוא קורן בגוונים של ירוק עד ירוק צהבהב בתגובה להקרנה באורכי גל קצרים.
האנדלוזיט נתגלה לראשונה ב-1789 במסיב רונדה (Ronda) באזור מאלגה בחבל אנדלוסיה שבספרד.
המינרל קרוי על שם חבל הארץ בו נתגלה לראשונה (אנדלוסיה).
האנדלוזיט נמכר בעיקר כאבן חן.
בניגוד לאלכסנדריט שגם בו יש פליאכרואיזם בולט, אבל נוהגים לחתוך את האבן ולשבצה כך שתכונה זו תוסתר, באנדלוזיט נוהגים לחתוך את האבן כך שתכונה זו תודגש.
אבן אנדלוזיט מלוטשת מציגה משחק בגוונים של אדום, ירוק וצהוב.
זוהי אחת האבנים הזולות בשוק ולכן יש המכנים אותה בזלזול "אלכסנדריט לעניים", אם כי היא מציגה גוונים שונים מהאלכסנדריט.
מקובל לשבץ אותה כאבן חן לתכשיטים עבור גברים.
עם זאת השימוש באנדלוזיט כאבן חן מוגבל בשל תכונת הפצילות המושלמת במישור האורך.
לעיתים נעשה שימוש באנדלוזיט במצתים של מנוע בעירה פנימית, והוא גם נמכר כמינרל לאספנים.
האנדלוזיט נפוץ בסלעים מותמרים שמקורם בסלעי משקע עשירים באלומיניום שעברו התמרה אזורית בלחץ נמוך ובחום בינוני עד גבוה.
המינרלים הפולימורפיים לאנדלוזיט הקיאניט והסילימניט נוצרים גם הם בהתמרה, אבל בלחץ וחום שונים.
זו הסיבה ששלושת המינרלים הם מינרלי אינדקס המאפשרים להעריך את הטמפרטורה, העומק, והלחץ שבו היה נתון הסלע בעת ההתמרה.
לעיתים נדירות אפשר למצוא אנדלוזיט בגרניטים ובפגמטיטים, אבל בהם מוצאים את הגבישים הגדולים ביותר.
האנדלוזיט הוא גם מינרל דטריטי בכמה אבני חול.
האנדלוזיט הוא מינרל נפוץ למדי.
בין המקומות הבולטים בהם ניתן למצוא אנדלוזיט: בטירול שבאוסטריה; סמוך לקורדובה באנדלוסיה שבספרד; בבוואריה בגרמניה; במחצבת קלאגו (Claggau) במחוז גאלווי באירלנד; סמוך לעיירה לנקסטר במחוז ווסטר במדינת מסצ'וסטס ;בלייפרויל (Leiperville) במחוז דלאוור בפנסילבניה; באזור פרזנו ובמקומות נוספים בקליפורניה שבארצות הברית; ובהר האודן (Howden) בבימבאורי (Bimbowrie) שבאוסטרליה הדרומית.
אנדלוזיט באיכות של אבני חן מצוי במחוז סנטה תרזה במדינת אספיריטו סאנטו שבברזיל; ובסמוך לנוואלאפיטייה (Nawalapitiya) שבסרי לנקה.
בישראל ניתן למצוא אנדלוזיט בסלעי צפחות נציץ באזור מסיב אילת.
בחצי האי סיני ניתן למצוא אנדלוזיט באזור וואדי כיד העילי.
כיאסטוליט הוא סוג נדיר של אנדלוזיט (Al2SiO5) המכיל תכלילים כהים של גרפיט או חרסית בצורת צלב או האות X.
מקור שמו מיוונית "כיאסטוס" שפירושו "בצורת צלב".
באזורים שסביב ג'ור'טאון בקליפורניה יש סלעי משקע עשירים בגרפיט שעברו התמרה המכילים אנדלוזיט וכיאסטוליט.
גבישי הכיאסטוליט עברו שינוי פסאודומורפי על ידי תערובת של מוסקוביט, פרגוניט ומרגריט.
המרגריט העשיר בסידן נוטה להיווצר לאורך הרצועות דמויות הצלב העשירות בגרפיט שבתוך הכיאסטוליט.
לשלושת המינרלים יש חשיבות מינרלוגית בהיותם שלבים של "נציץ לבן" המצויים בתערובת בשווי משקל.
ליג' אנדלקטצ'או מקונן (באמהרית: እንዳልካቸው መኮንን; 1927 – 23 בנובמבר 1974) היה פוליטיקאי אתיופי אשר כיהן כראש ממשלת אתיופיה הרביעי לאחר שנתמנה לתפקיד על ידי הקיסר היילה סלאסי וראש הממשלה האחרון שמונה על ידי קיסר זה.
מקונן נולד בעיר הבירה אדיס אבבה, והיה בנו של ראס ביטוודאד מקונן אנדלקטצ'או, ראש ממשלת אתיופיה הראשון.
מקונן בוגר אוניברסיטת אוקספורד כיהן בתפקידים רבים לפני מינויו לראש ממשלה, מקונן היה שגריר אתיופיה בבריטניה לאחר מכן שגריר אתיופיה לאו"ם והיה אחד מהאנשים שהובילו בבחירות למזכ"ל האו"ם ב-1972 לפני מינויו של קורט ולדהיים, מקונן יותר מאוחר כיהן גם כשר הדואר והתקשורת ולאחר מכן כנשיא אגודת ימק"א הבינלאומית.
מקונן שהתמנה לראש ממשלה לאחר התפטרותו של קודמו בתפקיד אקלילו הבט-וולד ניסה והחל ברפורמות על מנת להוריד את רמת ההפגנות מצד הסטודנטים ואזרחים אחרים.
הרפורמה החשובה ביותר שהתרחשה הייתה כאשר הקיסר, היילה סלאסי הסכים לשינוי באחד מהסעיפים של החוקה, ולפיכך ראש הממשלה נהפך לאיש אשר בוחר את הבית התחתון של האספה הלאומית.
רפורמות נוספות שביצע מקונן היו בתחומים רבים כגון: חינוך, רפורמה אגררית ושנוי תקציב הצבא.
למרות שינויים אלו ההתנגדות המשיכה הפעם מצד קיצוניים מהצבא האתיופי, לכן מקונן החל לנהל משא ומתן עם גורמים אלו שנקראו הוועדה לתיאום הכוחות המזוינים שבראשם עמד אלוף-משנה עלם טסמה ב-23 במרץ.
יומים לאחר שנפגשו עלם קיים את חלקו והורה לעצור מספר חיילים וקצינים בבסיס חיל האוויר האתיופי בדברה זאיט, ב-30 באפריל הגיע תורו של מקונן לקיים את חלקו במשא ומתן ואישר מעצרים של שרים ופוליטיקאים ששירתו בממשלתו של אקלילו הבט-וולד באשמת שחיתות שלטונית.
תמיכתו של טסמה בראש הממשלה לא הציגה את כל הפלגים בוועדה ולכן מספר קצינים הדיחו את טסמה ב-22 ביוני והוא ברח לגוג'אם.
עוד באותו החודש מונה אטנפו אבטה ליושב ראש הוועדה ונתן פקודות לכל היחידות בצבא ובמשטרה לשלוח שלושה נציגים למפקדה של החטיבה הרביעית לפגישת פסגה שכונסה ב-28 ביוני, וועדה זו שינתה את שמה להוועדה לתיאום הכחות המזוינים, המשטרה וצבא היבשה (בקיצור: דרג).
בערב של ה-23 בנובמבר מקונן הוצא להורג יחד עם מספר אנשים המכונים "השישים", להוציא הקיסר.
אנדראה אנדרס היא שחקנית אמריקאית אשר ידועה בעיקר בשל תפקידה בסיטקום של NBC "ג'ואי" בתור אלכס ובסיטקום של CBS "הכיתה".
אנדרס נולדה במדיסון, ויסקונסין, ארצות הברית וגדלה בעיר דפורסט, משם עברה ללוס אנג'לס.
היא למדה בתיכון האזורי של דפורסט וסיימה את לימודיה בשנת 1993. היא קיבלה תואר שני באומנות יפה מאוניברסיטת ויסקונסין-סטיבנס פוינט בשנת 1997. ב-2001 היא קיבלה מאסטר באומנות יפה מאוניברסיטת ראטגרס.
אנדרס הייתה בין השנים 2006–2014 במערכת יחסים זוגית עם מאט לה-בלאנק, אותו פגשה בצילומי הסדרה ג'ואי, בה כיכבו השניים.
אנדראה בוצ'לי (באיטלקית: Andrea Bocelli; נולד ב-22 בספטמבר 1958) הוא זמר טנור איטלקי השר פופ, פופ אופראי, מוזיקה קלאסית ואופרה.
נולד עם גלאוקומה והתעוור לגמרי בגיל 12. מאז פרצה הקריירה שלו, הוא מופיע בכל רחבי העולם בהופעות סולו וגם עם זמרים מפורסמים אחרים.
בשלב מסוים החל להופיע כזמר אופרה.
בוצ'לי מכר מעל ל-70 מיליון תקליטים, וזכה בפרסים רבים, בהם פרס גראמי.
בוצ'לי נולד בלאיאטיקו שבחבל טוסקנה באיטליה, כחמישים קילומטר דרומית לפיזה, וגדל בחווה המשפחתית.
מיד עם לידתו היה ברור כי הוא סובל מבעיות בראייה, ולאחר ביקור אצל רופאים רבים אובחן כסובל מגלאוקומה.
בשנת 1970, בגיל 12, איבד את ראייתו לגמרי, ככל הנראה מתאונה במשחק כדורגל.
הוא התעניין מגיל צעיר במוזיקה, ובגיל 6 החל ללמוד נגינה בפסנתר.
מאוחר יותר למד לנגן גם בחליל, סקסופון, חצוצרה, טרומבון, נבל, גיטרה ותופים.
כילד נהג בוצ'לי גם לשיר, ובהזדמנויות רבות התבקש לשיר בפני אחרים.
בגיל 14 זכה בפעם הראשונה בתחרות שירה (Margherita d'Oro) שנערכה בעיר וארג'ו, עם השיר 'O sole mio.
לאחר סיום בית ספר תיכון בשנת 1980, למד בוצ'לי משפטים באוניברסיטת פיזה.
בתום לימודיו עבד בוצ'לי שנה אחת כסנגור ציבורי, ובלילות נהג להשלים הכנסה כפסנתרן ברים.
בשנת 1992, הגיע בוצ'לי לאודישן אצל זמר הרוק האיטלקי זוקרו, שחיפש טנור קלאסי בשביל להקליט "דמו" לשיר "Miserere" שכתב עבור זמר האופרה לוצ'אנו פבארוטי.
לאחר ששמע את הדמו, שכנע פבארוטי את זוקרו להקליט את השיר עם בוצ'לי ולא איתו, מאחר שבוצ'לי הוא המתאים ביותר לשיר.
קתרינה קאסלי, שהייתה מעורבת בהפקת השיר, החליטה לתת לבוצ'לי הזדמנות.
קאסלי היא המפיקה והאמרגנית של בוצ'לי עד היום.
בסבב ההופעות של זוקרו ב-1993, ליווה אותו בוצ'לי בשיר, ואף קיבל הזדמנות לשיר סולו בהופעות אריות, כמו נסון דורמה, מתוך טורנדוט של פוצ'יני.
בוצ'לי חתם על חוזה הקלטות עם חברת Sugar Recordes ממילאנו, לאחר שבעל החברה שמע אותו שר את האריה "נסון דורמה" במסיבת יום ההולדת של זוקרו.
ב 28 בדצמבר 1993 הופיע בהופעת בכורה בעולם המוזיקה הקלאסית, בקונצרט ב-Teatro Romolo Valli ברג'ו אמיליה.
בדצמבר 1993 השתתף בוצ'לי בפסטיבל סן רמו וזכה בשלב המקדים, עם הציונים הגבוהים ביותר שניתנו למתחרה אי פעם.
בפברואר 1994 זכה בתחרות הראשית של פסטיבל סן רמו, בקטגוריית הזמרים החדשים, גם כן עם ציונים חסרי תקדים.
הוא שר שם את השיר "Il mare calmo della sera" ("הים השקט של הערב"), שנכתב עבורו, בין השאר על ידי זוקרו.
בשנת 1994 יצא אלבומו הראשון "Il mare calmo della sera", ומיד נכנס לרשימת עשרת האלבומים הנמכרים ביותר באיטליה וזכה באלבום פלטינה תוך מספר שבועות.
במאי אותה שנה סייר במסע הופעות עם זמרת הפופ האיטלקייה ג'רארדינה טרובאטו.
בספטמבר הופיע בקונצרט הצדקה השנתי של פבארוטי במודנה, שם הוא שר את Mattinata של רוג'רו לאונקוואלו ושר בדואט עם פבארוטי את Notte e Piscatore של מוראנטה.
באותו חודש הופיע לראשונה בהפקת אופרה, בתפקיד מקדף באופרה מקבת' מאת ורדי, בתיאטרון ורדי בפיזה.
בחג המולד הופיע ברומא לפני האפיפיור יוחנן פאולוס השני.
עוד להיט שהכניס את בוצ'לי לתודעה הבינלאומית הוא השיר Con te partirò שנעשתה לו גרסה באנגלית בשם Time to say goodbye.
זמרת הפופ-קלאסי הסופרן שרה ברייטמן, פנתה אל בוצ'לי כשנתבקשה לשיר בטקס של אליפות העולם באגרוף חצי כבד.
באותו טקס הייתה זו הפעם האחרונה שהופיע המתאגרף הנרי מאסקה.
ברייטמן שהייתה ידידתו של מאסקה, ביקשה מבוצ'לי לשיר איתה את השיר כשהיא שרה באנגלית Time to say goodbye (זמן לומר שלום) כמחווה למאסקה.
הם הקליטו את הדואט עם חברים מהתזמורת הסימפונית של לונדון, והוציאו אותו כסינגל.
השיר הפך ללהיט פופולרי במיוחד, ובזמן קצר מכר למעלה משלושה מיליון עותקים.
בוצ'לי הופיע בכל רחבי העולם עם מגוון זמרים מפורסמים.
בין היתר הוא הקליט עם סלין דיון את השיר The Prayer, השיר זכה בכמה פרסים והשניים שרו אותו בטקס הגראמי בשנת 1999 כשבוצ'לי זכה בקטגוריית "אמן חדש".
בוצ'לי זכה באין ספור פרסים על שיריו ומכירת תקליטיו.
בין המקומות שניתן למנות את הופעותיו: טקס האשכבה של לוצ'יאנו פאבארוטי, קונצרט במדיסון סקוור גארדן (1998), הארנה של ורונה, הקונצרט המלכותי לוראייטי (1999), גמר גביע אופ"א (2000,2009) ליברטי איילנד (2000), בגראונד זירו של מרכז הסחר העולמי (2001), ועוד.
בשנת 2020 הוא ביצע שירים עבור סרט 88.
מתחילת הקריירה שר בוצ'לי אריות אופראיות מפורסמות ושירים קלאסיים.
ב-1994 כאמור הופיע בתפקיד מינורי באופרה מקבת' של ורדי, וב-1998 הופיע לראשונה בתפקיד ראשי, כרודולפו בלה בוהם של פוצ'יני, בתיאטרו קומונאלה בקאליארי.
מאז הופיע בכמה הפקות של אופרה, הקליט כמה אופרות מלאות.
בערב התרמה לארגון "איחוד הצלה" שנערך במיאמי בדצמבר 2022 ביצע בדואט עם החזן החסידי שלום למר את שירו "Fall On Me".
למרות הצלחתו הגדולה בעולם הפופ, קיבל בוצ'לי בעולם הקלאסי קבלת פנים צוננת מהמבקרים.
בשנת 2000, ביקר שוב טומאסיני את בוצ'לי, הפעם הקלטה של האופרה לה בוהם.
"בוצ'לי עדיין סובל מאותן בעיות בסיסיות כמו תמיכה ונשימה", טומאסיני אף טען כי בוצ'לי הוקלט "בצורה זהירה, כדי שלא יואפל על ידי שאר הזמרים בהפקה".
גם מבקר המוזיקה ברנרד הולנד לא חסך מבוצ'לי ביקורת.
הולנד כתב כי בוצ'לי מתקשה לשמור על הקצב.
ההבעה, ההגייה והפיסוק של המילים והמשפטים לוקים בחסר ואינם ברורים.
הולנד אף כתב כי "מחובתו של מבקר המוזיקה לדווח כי מר בוצ'לי איננו זמר טוב".
סוכנות הידיעות AP דיווחה: "להט?
למרות הרגש והדיוק בטונים, קולו של בוצ'לי הוא בעל איכות ירודה, ואף פעם לא נפתח ממש".
מבקרים רבים נוספים בעולם המוזיקה הקלאסי היו שותפים לביקורת ברוח זו, כמו אנדרו קלמנט בגארדיאן הבריטי, ואן מידג'ט.
בוצ'לי פגש את אשתו הראשונה, אנריקה, בתקופה שבה עבד כפסנתרן ברים.
הזוג התחתן ב-1992 ונולדו להם שני בנים.
במרץ 2014 נישא לוורוניקה ברטי ולהם בת.
שם סוג שנה מוציא לאורלה בוהם CD 2000 Deccaטוסקה CD 2003 Deccaהטרובדור CD 2004 Deccaוורתר CD 2005 Deccaאבירות כפרית CD 2007 Deccaליצנים CD 2007 Deccaכרמן CD 2008 Decca
אנדראה אדאמי דה בולזנה (באיטלקית: Andrea Adami da Bolsena; 30 בנובמבר 1663 – 22 ביולי 1742) היה זמר קסטראטו, סופר ומלחין איטלקי.
אדאמי נולד בבולזנה ושם החל את לימודיו.
בשנות ה-80' של המאה ה-17 התקבל כחבר באגודה המוזיקלית של סנטה צ'צ'יליה (Congregazione dei Musici di S Cecilia), ראיה לפעילותו בחוגי הכנסייה של רומא.
כישרונו כקסטראטו היה רב, אולם את הצלחתו יוצאת הדופן חב במידה רבה לחסות שפרש עליו החשמן פייטרו אוטובוני, גדול פטרוני המוזיקה ברומא בימים ההם.
אדאמי כיהן בארמון החשמן כמוזיקאי הבית בין השנים 1686 עד 1740.
ב-5 באוקטובר 1690 הצטרף אדאמי כחבר באקדמיה של ארקדיה ואימץ את הכינוי "קריקלה פיזאו".
בגיל 26 התקבל בהמלצת אוטובוני לקאפלה הסיסטינית כזמר סופרן ושם היה, בשנת 1701, למאסטרו די קאפלה, משרה בה החזיק עד 1714. מחוץ לקאפלה הסיסטינית שר אדאמי בעיקר בחצרות אצילים, כיוון שעל זמרי האפיפיור נאסר לשיר בפני הציבור הרחב.
שנתיים לפני כניסתו לקאפלה הסיסטינית הופיע בתפקיד פרינדו במלודרמה "Il Figlio delle Selve" מאת קוזימו באני בהפקה פרטית בבית הלבריתן, קרלו זיגיסמונדו קאפצ'ה.
כן השתתף בדרמה פר מוזיקה "Il Colombo ovvero L'India scoperta" ללברית של החשמן פייטרו אוטובוני ואולי גם ב"La Statira" של אוטובוני ואלסנדרו סקרלטי.
את ההיתר המיוחד להופעות הפומביות האלה קיבל כנראה מאוטובוני, שהיו לו מהלכים בחצר האפיפיור.
בחיבורו החשוב Osservazioni per ben regolare il coro de i cantori della Cappella pontificia, שיצא לאור ברומא בשנת 1711, מציג אדאמי רשומות וביוגרפיות של זמרים ומלחינים חשובים, שהיו קשורים במוסד המוזיקלי האפיפיורי, כמו ג'ובאני פלסטרינה, גרגוריו אלגרי וג'ובאני מריה נאנינו, בין השאר.
עוד נזכר שם רפרטואר היצירות שבוצעו, לעיתים בלוויית התרשמותו המוזיקלית והאסתטית של המחבר.
על אף קשריו ההדוקים עם הכנסייה, נראה שאדאמי לא כתב כלל מוזיקת קודש.
ידוע רק על כמה קנטטות שלו, מהן שרדו רק שתיים.
כרכים אחדים של קנטטות מאת מלחינים אחרים שרדו מספרייתו הפרטית, והם נושאים שלט אצולה שנוצר במיוחד לכבודו.
כרכים אלה, יחד עם שתי תמונות דיוקן שלו, מעשה ידי אמנים ידועים ברומא, מעידים על מעמדו המבוסס והאמיד.
אנדר ולואר הוא מחוז במערב-מרכז צרפת הקרוי על שם נהרות האנדר והלואר שעוברים בו.
המחוז כולל את החבל ההיסטורי טורן.
במחוז זורמים גם נהרות השר, הויין והקרז.
גבינת העיזים סנט מור מיוצרת במחוז.
בוּרג'וִוי (Bourgueil; במקורות היהודיים: בורגויל)
אנדר בגלות הוא ספר מסוגת המדע הבדיוני מאת אורסון סקוט קארד שיצא לאור בשנת 2008. הספר הוא החמישי שיוצא בסאגת אנדר אך עלילתו מתרחשת בין הספר הראשון, המשחק של אנדר, לבין קול למתים ובמקביל לעלילת שלושת ספרי ההמשך לספר הצל של אנדר.
לאחר הניצחון במלחמת הבאגים, אנדר ואחותו, ולנטיין, טסים עם ספינת מתיישבים על מנת שאנדר יתפקד כמושל של מושבת "שייקספיר" החדשה שתבנה על עולם באגים כבוש.
החלק הראשון של הספר מתמקד במאבק הכוחות בין אנדר לבין קפטן הספינה.
החלק השני של הספר מתמקד בחייו במושבה, ולמעשה מרחיב את הפרק האחרון של הספר "המשחק של אנדר".
בחלק האחרון בספר, אנדר נוסע לעולם המושבה גנגס, על מנת לעזור לווילרומי, ילדה נוספת מבית הספר לפיקוד שהפכה למושלת מושבה, להתמודד עם איום מצד רנדל, צעיר מבריק שמתברר כאחרון ילדיו החטופים של בין.
אנדר הררה אגוארה (בספרדית: Ander Herrera Agüera; נולד ב-14 באוגוסט 1989 בבילבאו שבספרד) הוא כדורגלן ספרדי המשחק בעמדת הקשר בבוקה ג'וניורס.
הררה גדל במחלקת הנוער של ריאל סרגוסה, ואת הופעותיו הראשונות בקבוצה הבוגרת של המועדון ערך בעונת 2008/09 כשהקבוצה שיחקה בליגה השנייה.
בתום העונה עלה עם הקבוצה לליגה הראשונה, וב-29 באוגוסט 2009 ערך הררה את הופעת הבכורה שלו בליגה הבכירה, בניצחון 0–1 על טנריפה.
ב-6 בדצמבר 2009 כבש את שער הבכורה שלו, בהפסד 1–4 למיורקה.
ב-7 בפברואר 2011 חתם הררה באתלטיק בילבאו מעיר הולדתו לחמש שנים, החל מהעונה הבאה.
את הופעת הבכורה שלו במדי בילבאו ערך הררה ב-18 באוגוסט 2011, בתיקו 0-0 מול טרבזונספור במסגרת הליגה האירופית.
בעונתו הראשונה בבילבאו ערך הררה 54 הופעות במשחקים רשמיים, בהן כבש ארבעה שערים, והגיע עם הקבוצה לגמר גביע המלך הספרדי ולגמר הליגה האירופית.
ב-26 ביוני 2014 חתם הררה על חוזה לארבע עונות במנצ'סטר יונייטד, ששילמה עבורו 28 מיליון ליש"ט.
ב-16 באוגוסט 2014, ערך הררה את הופעת הבכורה שלו במדי מנצ'סטר יונייטד כשפתח בהרכב בהפסד יונייטד 1–2 לסוונסי סיטי.
ב-14 בספטמבר 2014, כבש הררה את שער הבכורה שלו במדי מנצ'סטר יונייטד בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג.
ב-24 במאי 2017 פתח הררה בהרכב קבוצתו לגמר הליגה האירופית 2017, בו ניצחה מנצ'סטר 0–2 את אייאקס.
על יכולתו במשחק זכה בתואר "השחקן המצטיין" של משחק הגמר.
ב-4 ביולי 2019 חתם בפריז סן-ז'רמן לחמש שנים.
ב-27 באוגוסט 2022 חזר לאתלטיק בילבאו והושאל לעונה אחת עם אופציית רכישה.
ב-31 בינואר 2023 ביבלאו מימשה את אופציית הרכישה.
ב-17 בינואר 2025 חתם בבוקה ג'וניורס הארגנטינאית.
במקביל החל הררה לשחק בנבחרת הצעירה של ספרד.
הררה זומן לסגל הנבחרת לאליפות אירופה לנבחרות צעירות שנערכה בדנמרק בשנת 2011, וכבש שער במשחק הפתיחה של ספרד בטורניר, מול אנגליה.
בטורניר עצמו בלט הררה וכבש שני שערים, כולל את השער הראשון בגמר מול נבחרת שווייץ.
המשחק נגמר בניצחון 0–2 של ספרד שזכתה בטורניר בפעם השלישית בהיסטוריה והררה שהיה מהמצטיינים נבחר כחלק מהנבחרת המצטיינת של הטורניר.
ב-3 באוקטובר 2016 זומן לראשונה הררה לסגל נבחרת ספרד הבוגרת לקראת משחקי מוקדמות מונדיאל 2018 מול נבחרות איטליה ואלבניה אך לא שיחק בשני המשחקים.
את הופעתו הראשונה בנבחרת ערך מול נבחרת אנגליה בוומבלי בתאריך 15 בנובמבר 2016, כשעלה כמחליף במחצית השנייה של המשחק.
נבחרת הטורניר באליפות אירופה עד גיל 21: 2011
נבחרת העונה בליגה האירופית: 2016/17
אנדכס היא "קהילה" (מועצה מקומית) גרמנית בבוואריה, השוכנת כ-40 ק"מ דרומית-מערבית ממינכן.
מספר תושביה כ-3,200. היישוב מפורסם במנזר (אבציה) שלו, בו מיוצרת הבירה המסורתית "אנדכסר" (Andechser) וכן במחלבה על שם שייץ, המחלבה ה"האורגנית" הגדולה בגרמניה.
היסטוריה – הרוזנים והדוכסים מאנדכס
היישוב היה בימי הביניים מושבם של הרוזנים מדיסן-אנדכס ושל הדוכסים מאנדכס-מראניה שנהנו מעוצמה רבה וחיו בטירה שנמצאה בשטחו.
בשנת 1132 תרם הרוזן את המקום לכס הקדוש ועזב את אנדכס.
בשנת 1208 המלך פיליפ משוואביה נרצח בבמברג, 250 ק"מ מצפון לאנדכס, מיוזמת יריבו, אוטו, ובמעשה הרצח היו מעורבים ישירות בני משפחה של הדוכסים מאנדכס.
כעבור מספר שנים שם המשפחה טוהר.
בשנת 1248 אחרי מות הדוכס אוטו השמיני, רוזן פלטיני של בורגונדיה, כבה הענף המרכזי של הרוזנים והדוכסים מאנדכס והדוכסות סופחה כולה לאחוזת הבישופות של במברג.
אחרי שבשנת 1388 נתגלה האוצר האבוד של הרוזנים מאנדכס, שכלל שרידים קדושים, חלה תחייה מחדש של המקום שהפך ליעד לעליות לרגל.
בשנת 1455 במקום הטירה לשעבר על "ההר הקדוש" בנו בני בית ויטלסבאך את המנזר הבנדיקטיני אנדכס.
המנזר היה במהלך מאות שנים חלק מהמתחם הסגור (הופמארק) ארלינג.
בשנת 1803 חוקי החילון בבוואריה הביאו לסגירה זמנית של המנזר.
בשנת 1813 הוכרז הכפר ארדינג הסמוך למנזר כקהילה בפני עצמה.
בימי המלך לודוויג הראשון בשנת 1850 נפתח מחדש המנזר אנדכס בחסות המנזר בוניפאץ (בוניפציוס) הקדוש במינכן.
ב-30 באפריל 1956 קהילת ארלינג קיבלה את השם ארלינג-אנדכס.
ב-1 ביולי 1976 קהילת מכטפלינג שהייתה עד אז עצמאית סופחה לארלינג-אנדכס.
ב-1 בינואר 1978 הופח גם הכפר פרידינג.
ב-2 בינואר 1978 שונה שם הקהילה מ"ארלינג-אנדכס" לארנכס בלבד.
באנדכס קיים מנזר במעמד "אבאציה" של המסדר הבנדיקטיני הגרמני.
הוא הוקם בשנת 1455. בנייני המנזר, לרבות הכנסייה משנת 1712, נבנו על גבעה, כ-3.2 קילומטר מזרחית מהאגם אמרזה, בסגנונות בארוק ורוקוקו.
במנזר חיים כשלושים נזירים בנדיקטינים המייצרים בירה ידועה לפי מתכון מסורתי.
המנזר ומבשלת הבירה שלו Klosterbreurei Andechs מושכים אליו עולי רגל רבים, חובבי בירה מסורתית וכן תיירים, במיוחד בימי ראשון ובחגים.
אנדכס נמצאת על רכס הררי, בגובה כ-650 מטר, בין האגם אמרזה (Ammersee) ממזרח לאגם שטארנברגר (Starnberger See) ממערב.
הרכס נוצר על ידי משקעים קרחוניים בין שתי חזיתות קרחוניות ראשיות של הקרחון איזאר-לויזאך, האחראיות להיווצרות שני האגמים הקרחוניים והוא מראה על פני השטח יסודות של מורנת קצה.
הגובה בתחום היישוב משתנה בין 533 מטר על גדת האגם אמרזה ל-740 מטר בצפון היער קרשלאכר.
אנדכס שוכנת במרכז "ארץ חמשת האגמים" (Fünfseenland) והיא מורכבת מחמישה יישובים: הכפרים ארלינג, פרידינג ומאכטלינג ואזור העסקים רוטנפלד.
את הכפר ארלינג חוצה נחל קינבאך.
המלחין קרל אורף, היוצר של "כרמינה בוראנה" ומייסד גישת החינוך המוזיקלי Orff Schulwerk, קבור במנזר.
כל שנה מתארגן במקום פסטיבל המוקדש לו: "אורף באנדכס".
אֶנְדְר הוא מחוז בחבל סאנטר-עמק הלואר שבמרכז צרפת.
המחוז נקרא על שם נהר אנדר.
אנדר הוא אחד מ-83 המחוזות שנוסדו ב-4 במרץ 1790 במהלך המהפכה הצרפתית.
המחוז נוצר מחלק של פרובינציית ברי לשעבר.
שטחו של מחוז אנדר הוא 6,791 קמ"ר ונמצא בתוך חבל הארץ סאנטר-עמק הלואר, בירת המחוז היא הקומונה שאטורו.
המחוז מוקף בשישה מחוזות אחרים: אנדר ולואר, לואר ושר, שר, קרז, ויין והוט-וויין.
באנדר יש שני כפרים המסווגים בין הכפרים היפים ביותר בצרפת: סן-בנואה-דו-סו וגארגילס דמפייר.
כנסייה בעיירה נווי-סן-ספולקר זכתה לקבל הכרה כאתר מורשת עולמית בהיותה חלק של דרך סנטיאגו.
אֶנְדְר הוא נהר במרכז צרפת.
הנהר זורם לכיוון צפון-מערב, דרך המחוזות שר, אנדר, אנדר ולואר, והערים לה שאטר, שאטורו ולוש; הוא מתחבר לנהר הלואר סמוך לתחנת הכוח הגרעינית בשינון.
מחוז אנדר: לה שאטר, שאטורו
אנדר ארמור היא חברת ביגוד ספורט אמריקאית שנוסדה ב-1996. בשנת 2005 הפכה לחברה ציבורית שמניותיה נסחרות בבורסה לניירות ערך בניו יורק.
החברה נוסדה על ידי קווין פלאנק, שחקן פוטבול לשעבר באוניברסיטת מרילנד.
הוא שאף לייצר חולצות מבדים סינתטיים שינדפו זיעה.
בשנת 1995 מצא פלאנק בחנות בדים בד סינתטי והחל לייצר ממנו חולצות דוחות זיעה.
בשנת 1996, בהשקעה של 40 אלף דולר הקים את החברה במרתף בית סבתו.
פלאנק נסע במשאית בין אוניברסיטאות ושיווק את הבגדים שייצר.
באותה שנה הסתכמו מכירות החולצות ב-17 אלף דולר.
ב-1997 התרחב קו המוצרים של החברה וכלל גם חולצות המתאימות לחורף, מצחיות וכובעים וזכה להזמנות ב-100 אלף דולר, בעזרתן הקים את המפעל הראשון של החברה באוהיו.
בשנת 1998 זכתה אנדר ארמור בחוזה עם ליגת הפוטבול האירופאית.
ב-1999 נתנה החברה חסות לסרט הקולנוע "יום ראשון הגדול", בו לבשו שחקני הפוטבול את בגדי החברה.
הצעד הגדיל משמעותית את חשיפת החברה.
בשנים הבאות יצרה החברה קשרים עם קבוצות ספורט בענפים שונים.
ב-2003 העלתה החברה לראשונה קמפיין פרסומות טלוויזיוני וכן פיתחה קו מוצרים לנשים ושנה לאחר מכן לילדים.
ב-2005 הונפקה החברה בבורסה לניירות ערך בניו יורק.
ב-2014 עקפה החברה את אדידס והפכה לחברת ביגוד הספורט השנייה בגודלה בארצות הברית.
בשנת 2010 החתימה החברה את כוכב הפוטבול טום בריידי, שהיה חתום על חוזה חסות עם נייקי.
על פי הדיווחים, מלבד תשלום כספי קיבל השחקן גם מניות בחברה.
במרץ 2011 חתמה החברה על חוזה חסות ראשון עם קבוצת כדורגל בליגה בכירה כשחתמה עם קבוצת טוטנהאם המשחקת בפרמייר ליג באנגליה.
ב-2011 חתמה החברה חוזה עם כדורסלן סטף קרי מליגת ה-NBA ויצרה מותג על שמו "Curry One" ובהמשך "Curry Two".
באוגוסט 2014 ניסתה החברה להחתים את קווין דוראנט שעמד לסיים את החוזה שלו עם נייקי.
אנדר ארמור הציעה לדוראנט סכום שבין 265 ל-285 מיליון דולר, אך בסופו של דבר הדבר לא יצא לפועל והשחקן האריך את החוזה עם נייקי.
בדצמבר 2014 החתימה החברה את הטניסאי אנדי מארי, שסיים את ההתקשרות שלו עם חברת אדידס על חוזה ל-4 שנים תמורת 15 מיליון לירות שטרלינג לשנה.
ביוני 2011 חתמה החברה על חוזה חסות עם קבוצת מכבי תל אביב בכדורגל תמורת סכום של 4 מיליון ש"ח בשנה.
החוזה נמשך במשך שתי עונות, לאחריו סיימה הקבוצה את ההתקשרות עם החברה.
החברה החתימה את המתאבק המקצועי וכוכב הקולנוע דוויין ג'ונסון "דה רוק" בפרויקט שנקרא פרויקט רוק (Project Rock).
אנדראה איפסילנטי (גרמנית: Andrea Ypsilanti, נולדה ב-8 באפריל 1957) היא פוליטיקאית גרמנייה.
איפסילנטי נולדה ברוסלסהיים כשנייה מבין שלוש בנות.
לאחר שסיימה את התיכון, עבדה כמזכירה וכדיילת בלופטהנזה.
היא הייתה חברה בפרלמנט של הסן, כיהנה כיושבת ראש המפלגה הסוציאל-דמוקרטית של גרמניה באזור, והתמודדה מספר פעמים על תפקיד מושלת הסן.
לאחר שהצהירה שלא תעבוד עוד עם מפלגת די לינקה, ב-2008 החלה לשתף פעולה ולהקים קואליציה עמם.
ב-2010 היא ייסדה צוות חשיבה הבא לעצור את הנאו-ליברליזם.
בתחילת שנות השמונים היא נישאה למנוליס איפסילנטיס, בן משפחת אצולה יוונית, הזוג גר שנתיים בספרד ולאחר מכן עבר לגרמניה מולדתה, בשנות התשעים הם נפרדו.
אנדמול שיין ישראל , לשעבר קופרמן הפקות, היא חברת הפקות ותוכן ישראלית מקבוצת Banijay.
בשנת 2020, רכשה את אנדמול שיין, חברת ההפקה העצמאית לטלוויזיה ותוכן דיגיטלי שכוללת כ-120 חברות ב-22 טריטוריות.
הקבוצה מפיקה מדי שנה מאות תוכניות וסדרות טלוויזיה מסוגות שונות הנמכרות לכ-400 רשתות, ערוצים ופלטפורמות ברחבי העולם בשפות רבות.
חברת אנדמול המקורית הוקמה ב-1994 על ידי אנשי הטלוויזיה ההולנדים יופ ואן דן אנדה וג'ון דה מול, ונקראת על שמם.
המחלקה, שבראשה עומד גל זייד, מפתחת ומפיקה סדרות מקור בסוגות שונות כגון דרמות, קומדיות ומותחנים.
תוכניות מקור מתוסרטות אשר נמכרו למדינות מחוץ לישראל:
"רמזור" – קומדיית מצבים שנמכרה לפוקס בארצות הברית ול-CTC ברוסיה.
"שעת נעילה" – דרמה על מלחמת יום הכיפורים.
"מתים לרגע" – דרמה יומית בדיונית שנמכרה לרשת ההולנדית Avrotros.
"נבסו" – קומדיית מצבים ששודרה ב"רשת 13" נקנה על ידי רשת ZDFneo.
"חמישים"- מועמדת לפרס האמ"י הבינ"ל לפרס "הקומדה הטובה ביותר".
"ילדים ביער"- דרמת מתח אשר שודרה ביס ונמכרה ל- AMC.
" האמת"- דרמה- תעלומת רצח אשר נמכרה ל- AMC/ Acorn TV, Canal+/ Polar+, BeTV
האח הגדול – העונה ה-14 המופקת בישראל
"חיים חדשים" – דוקו-ריאליטי שעובד לגרסה דנית.
"אורי גלר מחפש את היורש" – נמכרה לרשת פרוזיבן בגרמניה, 6SBS בהולנד ו-2TV בהונגריה, וכן עובדה לגרסה אמריקאית בשם "Phenomenon", ששודרה ברשת NBC ונמכרה ל-CTV בקנדה ורשת 9 באוסטרליה.
מחלקת הדיגיטל עוסקת ביצירת תוכן מקורי וייעודי לפלטפורמות הרלוונטיות, הפקה והחלטות הפצה עד הפוסט פרודקשן.
בין הפרויקטים המוכרים של המחלקה: מסע הקיץ של קוקה קולה "wow tour", פרויקט הגיימרים של פרטנר "Legend of Gaming" (2 עונות) ופרויקט "הטרמפיסטים" של תאגיד השידור "כאן 11".
מתוסרטות: שעת נעילה, חמישים, רק להיום, רמזור, נבסו, שחקן זר, מתים לרגע, להרוג את הסבתא, אבודים באפריקה, אבודים באסיה, צומת מילר, האי (3 עונות), להיות איתה (עונה 1), מעצר בית, על קצות האצבעות, השועלים, גם אנחנו רוצים תוכנית תחקירים, הרמון, מלכות, חמישים, ילדים ביער, האמת.
דוקו: מתחילים מאפס, סטופ כדור הארץ, מרתון, ממלכת הדני, חיים חדשים, חבלי משיח, מקדש מעט.
מציאות: הישרדות, האח הגדול, אייל גולן קורא לך (4 עונות), אורי גלר מחפש את היורש, חי ב-LA LA לנד (2 עונות), המטבח, מהפכה במטבח (עונה 3), משחקי השף (עונה 3), השגריר (עונה 2), רויאל שף.
שעשועונים: נעולים, 50 דברים שחייבים לדעת, השעון, שוברי קופות, המיזם, The Wall.
שתי זכיות בפרס אמי לקומדיה הטובה ביותר עבור "רמזור" (2010) ו"נבסו" (2018).
מועמדות לפרס אמי לקומדיה הטובה ביותר עבור "חמישים" (2020).
ארבעה פרסי האקדמיה לטלוויזיה עבור הקומדיה "להרוג את הסבתא".
פרס "הקומדיה הטובה ביותר" עבור הסדרה "רמזור"
פרס "תוכנית הריאליטי הטובה ביותר" עבור "האח הגדול"
פרס "תוכנית הילדים הטובה ביותר" עבור "האי"
פרס "תוכנית הדוקו-ריאליטי הטובה ביותר" עבור "חי ב-LA LA לנד"
אנדלגלורניס (שם מדעי: Andalgalornis; משמעות השם: "העוף של אנדלגלה (Andalgalá)") הוא סוג של עוף לא מעופף ענקי ממשפחת הפורוסרקוסיים ("עופות האימה") אשר חי במישורי דרום אמריקה של סוף המיוקן.
המאובנים שלו תוארכו ללפני 9-6.8 מיליון שנה.
הם התגלו בארגנטינה במחוז אנטרה ריוס ובקטמרקה.
עוף גדול זה היה מצויד במקור עצום בעל קצה משונן כמו גרזן ומבנהו ומבנה הצוואר נועדו לאפשר ליצור להכות בעוצמה חזקה בטרף אפשרי, בצורה בה תקפו האלוזאורוס או הסמילודון במכות מתפרצות.
הוא היה בעל רגליים ארוכות איתם נע במהירות על פני המישורים, אם כי סביר להניח שהיה טורף ממארב.
עצמותיו היו חלולות וקלילות יחסית לעופות כמו הפורוסרקוס.
הוא הגיע רק לגובה 1.5 מטר ולמשקל 40 ק"ג.
הטרף העיקרי שלו הורכב ממכרסמים קטנים עד בינוניים ומצעירי הסדרה נוטונגולאטויים.
רק לעיתים נדירות הוא הכריע טרף גדול ממנו, דבר שהיה יכול לסכן את חייו וגם ולמשוך אוכלי נבלות תוקפניים לאזור.
עוף זה הופיע בסדרה פלאווורלד.
באפידמיולוגיה, הדבקה נחשבת אנדמית בתוך אוכלוסייה כאשר היא נשמרת בקביעות ברמה בסיסית באזור גאוגרפי ללא קלט חיצוני.
לדוגמה, אבעבועות רוח הן אנדמיות (במצב יציב) בבריטניה, אך מלריה אינה.
מדי שנה מדווחים על מקרים מסוימים של מלריה בבריטניה, אך אלה אינם מובילים להעברה מתמשכת באוכלוסייה בגלל היעדר וקטור מתאים (יתושים מהסוג אנופלס).
אומנם מקובל לומר כי איידס הוא "אנדמי" במדינות רבות באפריקה, מה שאומר שהוא קיים באזור, אך זהו שימוש במילה בצורתה האטימולוגית, ולא האפידמיולוגית.
מספר מקרי האיידס באפריקה הולכים וגדלים, ולכן המחלה אינה במצב יציב אנדמי.
בכל אופן, את התפשטות האיידס באפריקה יש לכנות אפידמיה.
כדי שזיהום המתבסס על העברה בין אדם לאדם יהיה אנדמי, כל אדם שנדבק במחלה חייב להעביר אותו לאדם אחר אחד בממוצע.
לכן, כדי שמחלה תהיה במצב יציב אנדמי המצב צריך להיות:
באופן זה, הזיהום לא דועך וגם מספר האנשים הנגועים אינו גדל באופן אקספוננציאלי אך הזיהום אמור להיות במצב יציב אנדמי.